 Kano Emirs: Ilé ẹjọ wọgilé ìyànsípò àwọn Emir mẹrin tí Ganduje yan Asọ ti ń waye tẹlẹ lori iyansipo awọn Emir mẹrin ti Gomina Ganduje yan loṣu kaarun ọdun yii amọ ile jọ ti da iyansipo naa nu. Eyi ko ṣẹyin idajọ ile ẹjọ to fagilẹ iyansipo awọn Emir tuntun mẹrin miran, ati wi pe ijọba ipinlẹ naa ko tẹle ọfin ipinlẹ naa ki wọn to yan Emir tuntun. Ninu atẹjade ti Kọmisọnna fun ọrọ iroyin Muhammad Garba buwọlu ni wọn ti gbe ọrọ yii jade. Garba ni awọn kọ idajọ ile ẹjọ, ati wi pe awọn Emir tuntun mẹrin naa duro gẹgẹ bi ọba ọlọla bii Emir Sanusi. Ni ibẹrẹ ọdun yii ni Gomina ipinlẹ Kano, Abdullahi Ganduje da Emirate tuntun mẹrin si agbegbe Bichi, Karaye, Gaya ati Rano pẹlu Emir tuntun wọn. Bó ṣe ń wáyé ní Oyo, ló tún ń ṣẹlẹ ní Kano, ilé ẹjọ júwe ilé fún Emir mẹrin tí Ganduje yan Bo ṣe wa ni liki lo wa ni gbanja lọrọ bi ile ẹjọ nilu Kano ṣe wọgile iyansipo awọn ọba ti Gomina Ganduje yan sipo. Bi a ko ba gbagbe, laipẹ yi ni irufẹ idajọ bẹẹ waye nilu Ibadan, ti ile ẹjọ gba awọn ọba ti Gomina ana nipinlẹ Ọyọ, Abiola Ajimobi yan sipo nilu Ibadan. Nilu Kano, igbimọ lọbalọba ipinlẹ naa lo yan awọn ọba mẹrin tuntun yii sipo. Adajọ Usman Naabba to lewaju awọn adajọ to gbe idajọ naa kalẹ, fidi ọrọ mulẹ pe wọn ko tẹle iyana to tọ pẹlu iyansipo awọn ọba naa. Losu Karun ọdun 2019 ni Gomina Abdullahi Ganduje ipinlẹ Kano buwọlu abadofin kan, to faaye gba iyansipo awọn ọba onipo kinni fawọn agbegbe mẹrin nilu ọhun. Awọn agbegbe naa ni Rano, Gaya, Karaya ati Bichiin Igbesẹ yii ti Gomina Ganduje gbe, lawọn eeyan kan woye o wa lati fi ge iyẹ Emir Sanusi Lamido, to si mu ariwisi ọtọọtọ wa nigba naa. Yatọ si iyansipo awọn Ọba tuntun wọnyii, Gomina Ganduje buwọlu iwe to ni ki Emir Sanusi Lamido fi ipo rẹ silẹ, lẹyin ti igbimọ lọbalọba ṣe iwaadi lori ẹsun ajẹbanu ti wọn fi kan-an. Iyansipo awọn Ọba yii ko dun mọ awọn afọbajẹ ninu, ti wọn si gba agbẹjọro lati tako iyansipo awọn ọba wọn yii nile ẹjọ. Abalọ ababọ nile ẹjọ, lo pada wa ja si idajọ to waye to wọgile iyansipo awọn ọba naa. Awọn Ọba tuntun ti ile ẹjọ paṣẹ pe ki wọn wọgile iyansipo wọn ni Emir Aminu Ado Bayero to jẹ Emir agbegbe Bichi, Ibrahim Abubakar to jẹ Emir agbegbe Karaye; Tafida Abubakar Ila tii se Emir agbegbe Rano ati Ibrahim Abdulkadir to jẹ Emir agbegbe Gaya. Ile ẹjọ ni ile aṣofin tapa si ofin yiyan ọba nipinlẹ Kano eyi to lodi sofin. Gomina Ganduje yan ọba onipo kini mẹrin Pneumonia: Dókítà ní kòkòrò àìfojúrí ló ń fàá : Ijọba ipinlẹ Kano ti fagile idajọ ile ejọ giga to sọ wi pe Gomina ipinlẹ naa ko laṣẹ lati yan Emir tuntun ni ipinlẹ naa. 